ફોર્બ્સના 3 ઓક્ટોબર, 2017ના એક લેખમાં આ ઇન્ટવ્યુ અંગેની માહિતી આપી છે તે મુજબ, આ લેખમાં નહેરુએ ન્યુક્લીયર વેપન્સ, લોકશાહીની નિર્બળતાઓ, કોલ્ડ વૉર પોલિટિક્સ અને આંતરરાષ્ટ્રીય સંબંધો, વૈશ્વિક ધર્મ, દેશનો વસતી વિસ્ફોટ અને ભારતના ભાવિ અંગે તેમનો દ્રષ્ટિકોણ સહિતના વિવિધ ટોપિક્સ પર જવાબો આપ્યા હતા. ઇન્ટરવ્યુ લાંબો અને રહસ્યોદઘાટન ધરાવતો તો હતો, પરંતુ વિવાદ વિનાનો ન હતો. જોકે, આ મેગેઝિનના ત્રીજા પાને `Editor's note'માં લખ્યું હતું કે બાકીનું મેગેઝિન પ્રેસમાં છપાવા માટે ગયું ત્યારે અમને વોશિંગ્ટનમાં ભારતીય એલચી કચેરીમાંથી એવો સંદેશો મળ્યો કે પીએમ નહેરુ સાથેનો અમારો ઇન્ટરવ્યુ હકીકતમાં ભારત દેશના વડા સાથેના એક્સક્લુઝિવ અને વ્યક્તિગત વાતચીત આધારીત નથી પરંતુ વડાપ્રધાન દ્વારા છેલ્લા થોડા વર્ષોમાં કરવામાં આવેલા ભાષણો, નિવેદનો અને જાહેરાતો વગેરેને એકત્રિત કરાયેલું સંકલન છે.